
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea modificării art. 1 din H.C.L. nr.  92/28.03.2017 privind aprobarea utilizării, în anul 2017, a  excedentului bugetului local rezultat la încheierea exerciţiului bugetar a anului precedent, cu modificările ulterioare
             Consiliul local al Muncipiului Focşani, judeţul Vrancea, întrunit în şedinţă ordinară,
            -analizând proiectul de hotărâre iniţiat de Primarul Municipiului Focşani, prin care se propune aprobarea modificării art. 1 din H.C.L. nr. 92/28.03.2017 privind aprobarea utilizării, în anul 2017, a excedentului bugetului local rezultat la încheierea exerciţiului bugetar al anului precedent, cu modificările ulterioare,  raportul întocmit de Direcţia economică înregistrat la nr.38400/29.05.2017;

            -văzând avizul favorabil al Comisiei pentru buget şi administraţie publică;
            -având în vedere nota de fundamentare întocmită de Serviciul investiții, înregistrată la nr. 38396/29.05.2017;
            -în conformitate cu prevederile art.58 alin.(1) din Legea nr. 273/2006  privind finanţele publice locale, cu modificările şi completările ulterioare;

           -în baza art.36 alin (1) si (2) lit.”b”, alin (4) lit „a”, precum şi în temeiul art . 45 alin.(1) şi (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:

             Art. 1 Se aprobă modificarea art. 1 din H.C.L. nr. 92/28.03.2017 privind aprobarea utilizării, în anul 2017, a excedentului bugetului local rezultat la încheierea exerciţiului bugetar al anului precedent,cu modificările ulterioare,  în sensul diminuării cu 25.000 lei a sumelor alocate pentru acoperirea temporară a golurilor de casă provenite din  decalajele între veniturile şi cheltuielile secţiunilor de funcţionare şi dezvoltare în anul curent, precum şi pentru acoperirea definitivă a eventualelor deficite ale secţiunilor de funcţionare şi dezvoltare, după caz, la sfârşitul exerciţiului bugetar și suplimentării cu 25.000 lei a sumelor alocate pentru finanțarea cheltuielilor secțiunii de dezvoltare  repartizate astfel:
_ în bugetul  Colegiului Național „Al.I.Cuza” - 10.000 lei la capitolul bugetar „Învățământ” (65.02), subcapitolul bugetar „Învățământ secundar superior” (65.02.04.02), articolul bugetar „Alte active fixe” (71.01.30), obiectivul de investiții „Documentație tehnică pentru amenajare grup sanitar pentru persoane cu dizabilități și rampă de acces la corpul de clădire Minicolegiu și pentru execuția unei rampe de acces pentru persoane cu dizabilități la Corp clădire Anexa C ”, 
_ în bugetul  Primăriei Municipiului Focşani - 15.000 lei la capitolul bugetar ”Locuințe, servicii și dezvoltare publică” (70.02), subcapitolul bugetar ”Iluminat public electrificări”(70.02.06), articolul bugetar ”Alte active fixe” (71.01.30) pentru întocmire „Proiect tehnic -Puncte de alimentare cu energie electrică a sistemului de iluminat ornamental de sărbători pentru Mun.Focșani”,

               Art.2 Prezenta hotărâre va fi comunicată de către Serviciul administraţie publică locală, agricultură compartimentelor, serviciilor, și Primarului Municipiului Focşani, conform legii, care va asigura executarea acesteia prin Direcţia Economică și Serviciul investiții.     

             PREŞEDINTE DE ŞEDINTĂ,                                                                                        

                         Nedelcu Mihai                                                  
                                    CONTRASEMNEAZĂ:
                                                               Secretarul Municipiului  Focşani

                                                                    Eduard Marian Corhană
Municipiul Focşani, 30 mai 2017                                                    

